Folkeuniversitetet

Folkeuniversitetet (Friundervisningen) er Norges eldste og største studieforbund og ble stiftet i 1864 under navnet Studentersamfundets Fri Undervisning. Generalsekretær for Studieforbundet Folkeuniversitetet er Geir Barvik.31.12.2019 ble det gjennomført en fusjon av de 7 regionene i Folkeuniversitetet og en utfisjonert del av Studieforbundet. Den nye organisasjonen heter Studieorganisasjonen Folkeuniversitetet. Wenche Halvorsen er daglig leder/CEO for Studieorganisasjonen Folkeuniversitetet.
Studieforbundet skiftet samtidig navn til Studieforbundet Livslang Læring.


== Historie ==
Studentersamfundets Fri Undervisning ble opprettet i 1864 i Oslo. Formålet var å la mennesker utenfor det akademiske miljøet ta del i den kunnskap som fantes i universitetsmiljøet i Oslo. Senere kom Bergen og Trondheim til, og Norske Studenters Friundervisning ble stiftet i 1948 som landssammenslutning.
Fra universitetsbyene spredte virksomheten seg til mindre byer og tettsteder. I 1965 ble navnet endret til Folkeuniversitetet, et navn som hadde vært brukt i Danmark om tilsvarende åpne undervisningstilbud i lengre tid.
I dag tilbyr Folkeuniversitetet utdanning for voksne innen videregående skole, yrkesfag, språk, fagskole- og høgskole/universitetsnivå og kultur og fritidsaktiviteter. De fleste kursene/studiene er åpne for alle interesserte, men Folkeuniversitetet har også mange tilbud i bedriftsintern opplæring eller som oppdrag for offentlig sektor.


== Studieorganisasjonen Folkeuniversitetet ==
Studieorganisasjonen Folkeuniversitetet er en ideell organisasjon som har som formål å bidra til et mer meningsfylt liv for den enkelte samt fremme livslang læring og likestilling i adgang til kunnskap, innsikt og ferdigheter. Studieorganisasjonen Folkeuniversitetet består av 7 sammenslåtte regioner fra og med 31.12.2019 med tilhørende virksomhet i Norge. Formålet med virksomheten er å drive voksenopplærings virksomhet i hele landet. Folkeuniversitet har 7 regioner med mer enn 40 lokale studiesteder og er representert i alle fylkene i Norge. Folkeuniversitetet har ingen eiere som skal ha utbytte, alle midlene brukes til å gi et bredt undervisningstilbud.


=== Regioner ===
Folkeuniversitetet er delt i sju regioner med mer enn 40 studiesteder.

Nord
Nordland
Midt-Norge (Trøndelag og Møre og Romsdal)
Sørlandet (Aust- og Vest-Agder)
Sørøst (Buskerud, Vestfold, Telemark og Asker kommune)
Vestlandet (Hordaland, Rogaland og Sogn og Fjordane)
Øst (Oslo, Bærum, Follo, Romerike og Østfold)


=== Folkets brevskole ===
Folkets brevskole ble opprettet i juni 1946. Brevskolen heter nå Folkeuniversitetet Nettstudier.


== Studieforbundet Livslang Læring ==
Studieforbundet Livslang Læring er en ideell organisasjon som har som formål å bidra til et mer meningsfylt liv for den enkelte samt fremme livslang læring og likestilling i adgang til kunnskap, innsikt og ferdigheter. 
Som offentlig godkjent studieforbund under Lov om voksenopplæring mottar det noe statsstøtte til deler av virksomheten. Studieforbundet er demokratisk oppbygd, med landsmøtet som høyeste organ.
Studieforbundet Folkeuniversitetet har 22 medlemsorganisasjoner.


=== Medlemsorganisasjoner ===
Studieforbundet Livslang Læring har i dag 22 medlemsorganisasjoner som har demokratisk oppbygging og driver voksenopplæring etter de prinsipper som er nedfelt i Lov om voksenopplæring. 

Acem StudieorganisasjonANSA
Ensliges Landsforbund
Ergoterapeutene
Norske Kvinners Sanitetsforening
Human-Etisk Forbund
Landslaget for norskundervisning
Likestilling, Inkludering og Nettverk
Maskinentreprenørenes forbund
Nasjonalforeningen for folkehelsen
Norges Helsedansforbund
Norges Musikkorps Forbund  
Norges Røde Kors  
Norsk Filmklubbforbund
Norsk Fysioterapeutforbund
Norsk Radio Relæ Liga  
Norske Kunstforeninger  
Organisasjonen Voksne for barn  
Parat  
Seniornett  
Soroptimist Norgesunionen
Studieorganisasjonen Folkeuniversitetet


== Formål ==

Studieforbundet Livslang Læring er en ideell organisasjon som har til formål å bidra til et mer meningsfylt liv for den enkelte gjennom et bredt og lokalt tilpasset voksenopplæringstilbud. Studieforbundet Livslang Læring skal fremme livslang læring og likestilling i adgang til kunnskap, innsikt og ferdigheter. Formålet er å fremme den enkeltes verdiorientering og personlige utvikling, og styrke grunnlaget for selvstendig innsats og samarbeid med andre i yrke og samfunnsliv. Studieforbundet Livslang Læring er ubundet i spørsmål som gjelder livssyn og politisk oppfatning.

Studieforbundet Livslang Læring er ubundet i spørsmål som gjelder livssyn og politisk oppfatning. 
Hvert år deltar nesten 100 000 voksne på om lag 10 000 kurs i regi av Folkeuniversitetet.


== Se også ==
Studieforbundet Livslang Læring


== Referanser ==


== Eksterne lenker ==
Folkeuniversitetet